sagorsarker/bangla-wikipedia huggingface dataset:
রাধানগর

রাধানগর () ভারতের পশ্চিমবঙ্গ রাজ্যের হুগলি জেলার আরামবাগ মহকুমার একটি গ্রাম। এই খানাকুল শহর হল বাংলার নবজাগরণের পুরোধা ব্যক্তিত্ব রাজা রামমোহন রায়ের পৈতৃক বাসস্থান। এটি খানাকুলের নিকটবর্তী একটি গ্রাম। তারকেশ্বর অথবা আরামবাগ পৌরশহর হতে পৌঁছানো যায়। খানাকুল শহর এর কাছেই মুন্ডেশ্বরী নদী প্রবাহিত।
রাজা রামমোহনের পৈতৃক বাড়ি নাঙ্গুলপাড়ায়। তার বাড়ির ধ্বংসাবশেষ এখনও দেখতে পাওয়া যায় সেখানে। এই খানাকুল শহর এ তার স্মৃতিতে একটি স্নাতক স্তরের কলেজ স্থাপিত হয়েছে।
এছাড়াও বাংলার বর্ধিষ্ণু সর্বাধিকারী পরিবারের বহু জ্ঞানীগুণী ব্যক্তিত্বেরও জন্মস্থান রাধানগর। এঁরা হলেন 'সঙ্গীতলহরী' ও 'তীর্থভ্রমণ' গ্রন্থের রচয়িতা যদুনাথ সর্বাধিকারী ও তার খ্যাতিমান পুত্র ও পৌত্রেরা। তারা হলেন ঈশ্বরচন্দ্র বিদ্যাসাগরের ঘনিষ্ট ও আবাল্য বন্ধু প্রসন্নকুমার সর্বাধিকারী। তার ভ্রাতা বিখ্যাত চিকিৎসক সূর্যকুমার সর্বাধিকারী, যশস্বী সাংবাদিক ও হিন্দু প্যাট্রিয়ট পত্রিকার সম্পাদক রাজকুমার সর্বাধিকারী। সূর্যকুমার সর্বাধিকারীর সাত পুত্রের জ্যেষ্ঠ হলেন ডা সত্যপ্রসাদ, দ্বিতীয় পুত্র শিক্ষাব্রতী ও কলকাতা বিশ্ববিদ্যালয়ের প্রথম বেসরকারী উপাচার্য দেবপ্রসাদ সর্বাধিকারী, তৃতীয়জন শল্যচিকিৎসক সুরেশপ্রসাদ একমাত্র বেসরকারী ব্যক্তি হয়েও আই.এম.এস এর লেফটেন্যান্ট কর্নেল উপাধি লাভ করেছিলেন। আর এক পুত্র নগেন্দ্রপ্রসাদ ছিলেন ভারতের ফুটবল খেলার জনক ও খ্যাতনামা ক্রিকেটার। 
খানাকুল শহর এর কাছেই হুগলি জেলার কামারপুকুর শ্রীরামকৃষ্ণের ও পার্শ্ববর্তী পশ্চিম মেদিনীপুর জেলার বীরসিংহ গ্রামে ঈশ্বরচন্দ্র বিদ্যাসাগরের জন্মস্থান।
মানচিত্রে অনুযায়ী উপস্থাপিত আরামবাগ মহকুমাকে দ্বারকেশ্বর নদ পূর্ব ও পশ্চিমে দুটি অংশে বিভক্ত করেছে। পশ্চিম অংশটি উজানের ও পাথুরে - এটি পার্শ্ববর্তী বাঁকুড়া জেলার ভূখণ্ডের সম্প্রসারণ। পূর্ব অংশটি পলল মাটির সমতল অঞ্চল। এই অংশে রেলপথ, রাস্তাঘাট আছে এবং বন্যা-নিয়ন্ত্রণের ব্যবস্থাদিও এই অংশে। অঞ্চলটিতে গ্রামীণ জনসংখ্যা ৯৯.৭৭% এবং শহরাঞ্চলের জনসংখ্যা ৫.২৩% জনগোষ্ঠী বসবাস করে। 
খানাকুল ১ নম্বর সমষ্টি উন্নয়ন ব্লকে দুটি গ্রাম পঞ্চায়েত রামমোহন ১ এবং রামমোহন ২। রাধানগর ও নাঙ্গুলপাড়া উভয়ই রামমোহন ১ এর অন্তর্গত।
রামমোহন -১ গ্রাম পঞ্চায়েতের গ্রামগুলি হল - গৌড়াঙ্গপুর, জগন্নাথপুর, আমরপুর, জাকরি, সারদা, কলিম্বা, রঘুনাথপুর, নাঙ্গুলপাড়া, সাহানপুর, চক সোনাটিক্রি, ধামলা, পশ্চিম রাধানগর এবং সেনপুর। রামমোহন -২ গ্রাম পঞ্চায়েতের গ্রামগুলি হল- শ্রীরামপুর, কায়বা, আটঘরা, সেকেন্দারপুর, গোবিন্দপুর, খামারগোড়, মাইখন্দ এবং হেলান।
পশ্চিম রাধানগর গ্রামের জনসংখ্যা হল ২,২২০ এবং নাঙ্গুলপাড়ার ১,৬৩৮ জন। বালিপুর পঞ্চায়েতের অন্তর্গত পূর্ব রাধানগরের জনসংখ্যা ৪,৮৭৮
১৯৬৪ খ্রিস্টাব্দে রাধানগর গ্রামে একটি স্নাতক স্তরের ডিগ্রি কলেজ রাজা রামমোহন রায় মহাবিদ্যালয় প্রতিষ্ঠিত হয়।
প্রতিজ্ঞাত দেশ

প্রতিজ্ঞাত দেশ (, "ha'aretz hamuvtakhat"; ), যা দুগ্ধমধুপ্রবাহী দেশ নামেও পরিচিত, হল তানাখ (হিব্রু বাইবেল বা পুরাতন নিয়ম) অনুসারে সেই দেশ যেটির ব্যাপারে ঈশ্বর অব্রাহাম ও তাঁর বংশধরদের কাছে প্রতিজ্ঞা করেছিলেন এবং পরবর্তীতে তা প্রদান করেছিলেন। আধুনিক পরিপ্রেক্ষিতে "প্রতিজ্ঞাত দেশ" কথাটি একটি চিত্র বা ধারণা প্রকাশ করে যা ইহুদি জাতির আবাসভূমি এবং পরিত্রাণ ও মুক্তির সাথে সম্পর্কিত। এছাড়াও এই ভূমির
কথা কুরআনেও উল্লেখ রয়েছে এবং মুসলিমদের কাছেও এটি তাদের প্রতিশ্রুত ভূমি
বা পবিত্র ভূমি। 
ঈশ্বর সর্বপ্রথম অব্রাহামের নিকট দিব্য করেন ():
সেই দিন সদাপ্রভু অব্রামের সহিত নিয়ম স্থির করিয়া কহিলেন, “আমি মিসরের নদী অবধি মহানদী, ফরাৎ নদী পর্যন্ত এই দেশ তোমার বংশকে দিলাম; কেনীয়, কনিষীয়, কদমোনীয়, হিত্তীয়, পরিষীয়, রফায়ীয়, ইমোরীয়, কনানীয়, গির্গাশীয় ও যিবূষীয় লোকদের দেশ দিলাম।”
তিনি পরবর্তীতে অব্রাহামের পুত্র ইস্‌হাক () এবং এরপর ইস্‌হাকের পুত্র যাকোবের () নিকট তাঁর প্রতিশ্রুতি রক্ষা করেছিলেন। যাত্রাপুস্তকের বর্ণনা অনুযায়ী প্রতিজ্ঞাত দেশের সীমা সূফসাগর অবধি পলেষ্টীয়দের সমুদ্র পর্যন্ত, এবং প্রান্তর অবধি ফরাৎ নদী পর্যন্ত নিরূপিত হয় ()। মোশির নেতৃত্বে মিসর দেশ থেকে যাত্রার পর ইস্রায়েলীয়রা কনান দেশের ক্ষুদ্র অংশ এবং যর্দন নদীর পূর্বাংশ বিজয় ও দখল করেছিল ()। দ্বিতীয় বিবরণ এই দখলকে ঈশ্বরের প্রতিশ্রুতি পূরণ হিসাবে উপস্থাপন করে ()। মোশি ঈশ্বরের প্রকৃত প্রতিজ্ঞার সীমানার ব্যাপারে চিন্তাভাবনা করে পূর্বানুমান করেছিলেন যে ঈশ্বর পরবর্তীকালে ইস্রায়েলীয়দের দেশ প্রদান করতে পারেন – যদি তারা নিয়মের প্রতি অনুগত থাকে ()।
প্রতিজ্ঞাত দেশের ধারণাটি সিয়োনবাদের মূল ভিত্তি, যার বক্তব্য অনুসারে আধুনিক ইহুদিরা হল ইস্রায়েলীয় ও মকাবীয়দের উত্তরসূরী, ফলে এর মাধ্যমে তারা তাদের “জাতীয় জন্মভূমি” পুনঃপ্রতিষ্ঠার অধিকার লাভ করে। ফিলিস্তিনিরাও নিজেদের ইস্রায়েলীয় ও মকাবীয়সহ ফিলিস্তিন অঞ্চলে বসবাসকারী অন্যান্য জাতিগোষ্ঠীর বংশধর বলে দাবি করে।
আফ্রিকান-আমেরিকান আধ্যাত্মিকরা দাসত্ব থেকে রক্ষা পাওয়ার জন্য “প্রতিজ্ঞাত দেশের” চিত্রকে স্বর্গ হিসাবে কল্পনা করত
যেখানে প্রায়শই মৃত্যুর মাধ্যমে পৌঁছানো যায়। এই চিত্র ও ধারণাটি বিভিন্ন জনপ্রিয় সংস্কৃতি, বক্তৃতা ও ভাষণেও আবির্ভূত হয়, যেমন, মার্টিন লুথার কিংয়ের ১৯৬৮ সালের “আমি পর্বতচূড়ায় গিয়েছি” ভাষণে:
তাহানুথ

তাহানূথ হল পূর্ব ও ইসলামিক আরবের প্রথমদিকের একটি ধর্মীয় অনুশীলন, যেখানে অংশগ্রহণকারীরা বিচ্ছিন্ন হয়ে একাকি সময় কাটাত এবং পৌত্তলিকতা থেকে কিছু সময়ের জন্য দূরে সরে থাকতো। 
ব্লিকারের মতে তাহানুথ শব্দটি বিভিন্ন উপায়ে ব্যাখ্যা করা হয়েছে। ঐতিহ্যগতভাবে তাহানূথ অর্থ নির্জনতায় সময় কাটানো, যেমনটি ৬ষ্ঠ ৭ম শতাব্দীতে মক্কার প্রধান উপজাতি কুরাইশ এবং নবী মুহাম্মদ দ্বারা অনুশীলন করা হয়, যিনি প্রতি বছর হীরা পর্বতে বিচ্ছিন্নভাবে সময় কাটান, যেখানে তিনি নবুুুয়ত পেয়েছিলেন।
দ্য সিলভার চেয়ার

দ্য সিলভার চেয়ার ১৯৫৩ খ্রিস্টাব্দে জিওফ্রি ব্লিস প্রকাশিত সি. এস. লিউইস রচিত একটি শিশুতোষ কল্প-উপন্যাস। এটি দ্য ক্রনিকলস্ অব নার্নিয়ার (১৯৫০-৫৬) সাতটি উপন্যাসের মধ্যে প্রকাশিত চতুর্থ উপন্যাস। অন্যসব উপন্যাসগুলোর মত এটিরও অলঙ্করণ করেছেন পউলিন বেইনিস, যা পরবর্তী সংস্করণগুলোতেও ব্যবহৃত হয়েছে।
উপন্যাসটির গল্প শুরু হয় নার্নিয়ায় "দ্য ভয়েজ অব দ্য ডন ট্রেডারের ঘটনাবলীর কয়েক দশক এবং ইংল্যান্ডের সময়ের এক বছর পর। রাজা দশম ক্যাস্পিয়ান এখন বৃদ্ধ এবং তার সন্তান ও সিংহাসনের একমাত্র উত্তরসূরী রাজকুমার রিলিয়ান নিখোঁজ। আসলান ইংল্যান্ডের ইউস্টাচ স্ক্রাব ও তার সহপাঠী জিল পুলকে নার্নিয়ায় পাঠায় রিলিয়ানকে খুঁজে বের করার জন্য। ইংল্যান্ডে ইউস্টাচ আর জিল একটি অত্যন্ত বাজে বোর্ডিং স্কুলে পড়ালেখা করতো।"
লিউইসন"দ্য সিলভার চেয়ার" উপন্যাসটি নিকোলাস হার্ডিকে উৎসর্গ করেছিলেন। তিনি লিউইসের সাথে ইংকলিঙসের সদস্য কলিন হার্ডির পুত্র।
যুক্তরাষ্ট্রে উপন্যাসটির মার্কিন সংস্করণটির প্রকাশক ছিল ম্যাকমিলান ইউএস। 
বিবিসি ১৯৯০ সালে "দ্য সিলভার চেয়ার" উপন্যাস অবলম্বনে ছয় পর্বের একটি ধারাবাহিক নির্মাণ করেছিল।
ফজলুল হক তালুকদার

ফ্লাইট সার্জেন্ট ফজলুল হক তালুকদার একজন বাংলাদেশী মুক্তিযোদ্ধা, মুক্তিযুদ্ধের সংগঠক ও রাজনীতিবিদ ছিলেন। মুক্তিযুদ্ধকালে তিনি ৯ নম্বর সেক্টরে ফ্লাইট লেফটেন্যান্ট পদমর্যাদায় এডজুটেন্ট হিসেবে দায়িত্ব পালন করেন। তার নামে বিএম কলেজে একটি হল আছে। তিনি তৎকালীন বাকেরগঞ্জ-৯ আসনের সংসদ সদস্য ছিলেন।
ফ্লাইট সার্জেন্ট ফজলুল হক ১৯৪২ সালে বরিশাল কোতয়ালী থানার সায়েস্তাবাদ গ্রামে জন্মগ্রহণ করেন। তার পিতার নাম সৈয়দ আলী তালুকদার
তিনি সায়েস্তাবাদ হাইস্কুল থেকে মেট্রিক, বিএম কলেজ থেকে ১৯৬০ সালে বিএ পাস করে ঢাকা বিশ্ববিদ্যালয়ে গণিত বিভাগে ভর্তি হন।
তিনি বাংলাদেশ লিবারেশন আর্মির সদস্য ছিলেন। তাকে আগরতলা যড়যন্ত্র মামলায় গ্রেফতার করা হয়। ১৯৬৯ সালের ১৪ ফেব্রুয়ারি পাকিস্তান সেনাবাহিনী তাঁকে এবং সার্জেন্ট জহুরুল হককে গুলি করে। সার্জেন্ট জহুরুল হক মৃত্যুবরণ করেন। ফজলুল হক কয়েক মাস চিকিৎসার পর সুস্থ হন।
বিমান বাহিনীতে চাকুরীরত অবস্থায় ১৯৬৭ সনের ২১শে ডিসেম্বর পাকিস্তান সরকার আগরতলা ষড়যন্ত্র মামালার অন্যতম অভিযুক্ত হিসেবে ফ্লাইট সার্জেন্ট ফজলুল হককে গ্রেফতার করে(১১ নং অভিযুক্ত)। ৬ মাস নির্যাতন সেলে নানা প্রক্রিয়ায় অত্যাচার নির্যাতন সহ দীর্ঘ ১৪ মাস পাকিস্তানিগোয়েন্দা বাহিনীর ঢাকা সেনানিবাসস্থ নির্যাতন ক্যাম্পে বন্দি ছিলেন। পরবর্তীতে উনসত্তরের ১৫ই ফেব্রুয়ারি তারিখে সার্জেন্ট জহুরুল হক সহ উনাকে হত্যার উদ্দেশ্য গুলি ও উপর্যপুরি বেয়নেট চার্জ করা হয়। প্রায় মৃত অবস্থায় তাঁদের ঢাকা সিএমএইচ এ নেওয়া হয় এবং দীর্ঘক্ষণ মৃত্যুর সাথে পাঞ্জা লড়ে সার্জেন্ট জহুরুল হক মৃত্যু বরণ করেন। শ্বাসরুদ্ধর দীর্ঘ ৫ ঘন্টা জটিল অপারেশনের পর সৌভাগ্যক্রমে প্রায় অলৌকিক ভাবে ফ্লাইট সার্জেন্ট ফজলুল হক প্রাণে বেঁচে যান। অথচ ইতোমধ্যে ঢাকা বিশ্ববিদ্যালয়ের ছাত্র সংগ্রাম পরিষদের কাছে খবর পৌঁছে যে, সার্জেন্ট জহুরুল হক গুরুতর আহত আর ফ্লাইট সার্জেন্ট ফজলুল হক শাহাদাত বরন করেছেন।মিছিলের ভাষা ছিল “ফ্লাইট সার্জেন্ট ফজলুল হকের রক্ত বৃথা যেতে দেব না”। ঢাকা সেনানিবাসেরএই ঘটনার প্রতিবাদে ১৮ই ফেব্রুয়ারি রাজশাহী বিশ্ববিদ্যালয়ের শিক্ষক ডঃ শামসুজ্জোহাসশস্ত্র বাহিনীর গুলিতে নিহত হন।এ ঘটনায় পরিস্থিতি সম্পূর্ণ নতুন মোড় নেয়।গণ আন্দোলনরূপ নেয় গণ অভ্যুত্থানে। গণঅভ্যুত্থানের ফলে ভীত হয় পাকিস্তানি শাসক চক্র ২২শে ফেব্রুয়ারি আগরতলা মামলা তুলে নেন এবং অভিযুক্তদের মুক্তি দেয়।
ফ্লাইট সার্জেন্ট ফজলুল হক বরিশালে মুক্তিযুদ্ধ সংগঠন করেন এবং ঐতিহাসিক যুনাহারের নেতৃত্ব দেন। অতঃপর পাক বাহিনীর প্রবলআক্রমণের মুখে মুক্তিযুদ্ধ আরও সংগঠিত করার জন্য ভারতে যান এবং ফ্লাইট লেফটেন্যান্ট পদমর্যাদায় ৯নং সেক্টর এর এডজুটেন্ট হিসাবে দায়িত্ব পালন করেন।
ছাত্র অবস্থায় তিনি পাকিস্তান বিমান বাহিনীর প্রশিক্ষণ পদে চাকরি লাভ করেন। কর্মজীবনে তিনি নিন্মলিখিত দায়িত্ব পালন করেছেন:
১৯৯৫ সালের ১৬ জানুয়ারি তিনি মৃত্যুবরণ করেন। মৃত্যুকালে তিনি এক পুত্র এক কন্যা ও স্ত্রী খাওলা খাতুনকে রেখে যান।
জানলুকা মানচিনি

জানলুকা মানচিনি (, ; জন্ম: ১৭ এপ্রিল ১৯৯৬) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।
২০১৭ সালে, মানচিনি ইতালি অনূর্ধ্ব-২১ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
জানলুকা মানচিনি ১৯৯৬ সালের ১৭ই এপ্রিল তারিখে ইতালির পোন্তেদেরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
সংবাদমাধ্যমের স্বাধীনতার সূচক

সংবাদমাধ্যমের স্বাধীনতার সূচক () হল বিশ্বের দেশসমূহের একটি বাৎসরিক মর্যাদাক্রম। ফ্রান্সের প্যারিসভিত্তিক র‍্যপর্তের সঁ ফ্রোঁতিয়ের ("সীমান্তহীন প্রতিবেদকগণ") নামক একটি আন্তর্জাতিক সংগঠন তালিকাটি ২০০২ সাল থেকে সংকলন ও প্রকাশ করে আসছে। প্রতিটি তালিকা পূর্ববর্তী বছরে বিভিন্ন দেশের সংবাদমাধ্যমসমূহের স্বাধীনতার অবস্থা সম্পর্কে সংগঠনটির নিজস্ব মূল্যায়নের ভিত্তিতে সংকলন করা হয়। প্রতিটি দেশে সাংবাদিক, সংবাদ সংগঠন ও সংস্থা, ও ইন্টারনেট ব্যবহারকারীদের মত প্রকাশের ও সংবাদ প্রকাশের স্বাধীনতার মাত্রা এবং জাতীয় কর্তৃপক্ষসমূহ এই স্বাধীনতাকে সম্মান করার জন্য কী কী প্রচেষ্টা হাতে নিয়েছে, সেই ব্যাপারগুলির প্রতিফলন ঘটানোর উদ্দেশ্যে তালিকাটি নির্মাণ করা হয়। তবে র‍্যপর্তের সঁ ফ্রোঁতিয়ের সাবধানতার সাথে এই মন্তব্য রাখে যে সূচকটি কেবলমাত্র সংবাদমাধ্যমের স্বাধীনতার সাথ সম্পৃক্ত, এতে সাংবাদিকতার গুণমান পরিমাপ করা হয় না এমনকি সাধারণভাবে মানবাধিকার লঙ্ঘনেরও ব্যাপারগুলিতেও এখানে দৃষ্টিপাত করা হয় না।
এই প্রতিবেদনটি অংশত একটি প্রশ্নমালার উপর ভিত্তি করে রচিত হয়। এতে সাতটি মানদণ্ড ব্যবহার করা হয়: বহুত্ববাদ (যা সংবাদমাধ্যম জগতে মতামতসমূহের প্রতিনিধিত্বের মাত্রা নির্দেশ করে), সংবাদমাধ্যমের স্বাধীনতা, পরিবেশ ও আত্ম-বিবাচন, আইনি কাঠামো, স্বচ্ছতা, অবকাঠামো ও অপব্যবহার। প্রশ্নমালাটিতে সংবাধমাধ্যমসমূহ যে আইনি কাঠামোর অধীনে কাজ করে (যেমন সংবাদমাধ্যমের দ্বারা কোনও আইন লঙ্ঘন হলে শাস্তি, কিছু কিছু 
প্রকারের সংবাদমাধ্যমের উপর রাষ্ট্রের একচেটিয়া কর্তৃত্ব, কীভাবে সংবাদমাধ্যমগুলিকে নিয়ন্ত্রণ করা হয়, ইত্যাদি) এবং জনগণের জন্য উন্মুক্ত সংবাদমাধ্যমগুলির স্বাধীনতার মাত্রাকে ধর্তব্যে নেয়। এছাড়া এটিতে 
পরিগণক আন্তর্জাল তথা ইন্টারনেটে তথ্যের অবাধ প্রবাহের কোনও লঙ্ঘন হচ্ছে কি না, সে ব্যাপারটিও বিচার করা হয়।
র‍্যপর্তের সঁ ফ্রোঁতিয়েরের কর্মচারীবৃন্দ সারা বছর ধরে সাংবাদিক, ইন্টারনেট নাগরিক ও সংবাদমাধ্যমকর্মীদের বিরুদ্ধে সহিংস ঘটনাগুলির উপরে (যেগুলির মধ্যে রাষ্ট্র, সশস্ত্র জঙ্গী, গুপ্ত সংস্থা, চাপ প্রদানকারী দল, ইত্যাদির দ্বারা সংঘটিত অপব্যবহারের ঘটনাগুলিও অন্তর্ভুক্ত) নজরদারি করেন এবং এই ব্যাপারটিও সামগ্রিক ফলাফলের উপরে প্রভাব ফেলে। প্রতিবেদনের সাংখ্যিক ফলাফলের মান কম হলে তা সংবাদমাধ্যমের অধিকতর স্বাধীনতা নির্দেশ করে। এই প্রশ্নমালাটি র‍্যপর্তের সঁ ফ্রোঁতিয়েরের অংশীদারী সংস্থাগুলির কাছে প্রেরণ করা হয়: পাঁচ মহাদেশে অবস্থিত মত প্রকাশের স্বাধীনতা সংশ্লিষ্ট ১৮টি বেসরকারী সংস্থা, সারা বিশ্বব্যাপী সংগঠনটির ১৫০ জন প্রতিবেদক এবং বিভিন্ন সাংবাদিক, গবেষক, আইনবিদ ও মানবাধিকার কর্মীগণ এর মধ্যে পড়েন।
২০২১ সালের তালিকা অনুযায়ী সংবাদমাধ্যমের স্বাধীনতার সূচকে সর্বোচ্চ অবস্থানে অবস্থিত দেশগুলি ছিল নরওয়ে, ফিনল্যান্ড, সুইডেন, ডেনমার্ক, কোস্তা রিকা, নেদারল্যান্ডস, জামাইকা, নিউজিল্যান্ড, পর্তুগাল ও সুইজারল্যান্ড। এর বিপরীতে সবচেয়ে নিচের অবস্থানে ছিল ইরিত্রিয়া, উত্তর কোরিয়া, তুর্কমেনিস্তান, চীন, জিবুতি, ভিয়েতনাম, ইরান, সিরিয়া, লাওস ও কিউবা।
স্লাভিয়ায় ইসলাম

ইসলাম স্লাভিয়া অঞ্চলে মেনে চলা দ্বিতীয় বৃহত্তম ধর্ম। বিশেষ করে বলকান, বসনিয়া ও হার্জেগোভিনা, মন্টিনিগ্রো, বুলগেরিয়া এবং বলকানের আশেপাশের কিছু স্লাভিক অঞ্চল এবং রাশিয়ার কিছু অংশে অবস্থিত। স্লাভিয়ায় প্রায় ৪০ লক্ষ মুসলমান রয়েছে, যা তাদেরকে ইসলামের উল্লেখযোগ্য অংশ সহ ইউরোপের সমস্ত আদিবাসী জাতিগোষ্ঠীর মধ্যে সবচেয়ে গুরুত্বপূর্ণ আদিবাসী জাতিগোষ্ঠী তে পরিণত করেছে।
ইসলাম প্রায় ষোড়শ ও সপ্তদশ শতাব্দীতে উসমানীয় সাম্রাজ্যের মাধ্যমে বলকান এবং পূর্ব ইউরোপে প্রথম প্রবেশ করে। পরে বসনিয়া ও হার্জেগোভিনার সাথে ইসলামীকরণ ঘটে। উসমানীয় সাম্রাজ্যের সময়েইই পূর্ব ইউরোপ এবং বলকানের চারপাশে ইসলামের প্রসার শুরু হয় , তখন এখানের জনগণের মধ্যে এটি জনপ্রিয় হয়ে ওঠে এবং এইভাবে ইসলামকে স্লাভিয়ায় একটি প্রধান ধর্ম হিসাবে অনুশীলন করা হয়।
পুরো স্লাভিয়ার আশেপাশের বেশিরভাগ মুসলিম ভারতীয় উপমহাদেশে বসবাসরত মুসলমানদের মতো সুন্নি ইসলামের হানাফী মাযহাবের অন্তর্ভুক্ত।
ভি. এস. অচ্যুতানন্দন

ভি. এস. অচ্যুতানন্দন (জন্ম ২০শে অক্টোবর, ১৯২৩) একজন ভারতীয় রাজনৈতিক নেতা। তিনি ২০০৬ সাল থেকে ২০১১ সাল পর্যন্ত ভারতের দক্ষিণে কেরল রাজ্যের মুখ্যমন্ত্রী ছিলেন। ২০১৬ থেকে ২০২১ পর্যন্ত ভি. এস. অচ্যুতানন্দন ক্যাবিনেট মন্ত্রী সমমর্যাদা সম্পন্ন কেরলের প্রশাসনিক সংস্কার কমিশনের চেয়ারম্যানের দায়িত্ব পালন করেছেন। তিনি তিনবার কেরল বিধানসভার বিরোধী দলনেতার ভুমিকাও সামলেছেন।
১৯৮৫ থেকে জুলাই, ২০০৯ পর্যন্ত ভি. এস. অচ্যুতানন্দন ভারতের কমিউনিস্ট পার্টি (মার্ক্সবাদী) দলের পলিটব্যুরো কমিটির সদস্য ছিলেন। তারপর দলের সাথে মতাদর্শগত বিরোধের জন্য তিনি পলিটব্যুরো কমিটি থেকে বাদ পড়েন।
ভি. এস. অচ্যুতানন্দন মুখ্যমন্ত্রী থাকাকালীন বিভিন্ন কর্মকাণ্ডের সূচনা করেছিলেন। তার সময়কালে মুন্নারে বেআইনি ভাবে দখলে থাকা একরের পর একর জমি উদ্ধার করা হয়। তিনি সিনেমা শিল্পে পাইরেসি বিরোধী অভিযান চালু করেন এবং লটারি মাফিয়ার বিরুদ্ধেও কর্মসূচী গ্রহণ করে তার সরকার। তিনি এবং সরকার দুর্নীতিতে অভিযুক্ত প্রাক্তন বিদ্যুৎমন্ত্রী পি. বালাকৃষ্ণা পিল্লাইয়ের বিরুদ্ধে তদন্ত শুরু করেন।
ভি. এস. অচ্যুতানন্দনের সরকার কেরলে বিশেষ করে শিক্ষাক্ষেত্রে ফ্রী সফটওয়্যার প্রদান কর্মসূচীর উপর জোর দেয়।
২০১০ সালে কেরলের মুখ্যমন্ত্রী থাকাকালীন প্রবীণ এই বাম নেতা প্রথম প্রেম জিহাদ এর বিষয়টি উত্থাপন করেছিলেন।
ভয়াবহ সার্কাস

ভয়াবহ সার্কাস হ'ল জন (ডাঃ) হ্যাজে এবং গেরি কোটাল দ্বারা নির্মিত একটি ব্রিটিশ সমসাময়িক সার্কাস । 1995 সালে গ্লাস্টনবারি ফেস্টিভ্যালে প্রথম অভিনয় করতে দেখা যায়। হরর, ব্ল্যাক কৌতুক এবং রক এবং সার্কাসের ক্রিয়াকলাপগুলির সাথে রোলের সংমিশ্রণে এটি গথ এবং স্টিম্পঙ্কের চিত্র ব্যবহার করে এবং ভিক্টোরিয়ান ফ্রিক শো এবং বার্লেস্ক উল্লেখ করে। ২০১১ সালে "Britain Got Talent" তারা সেমিফাইনালিস্ট হয়েছিল।
ভয়াবহ সার্কাস জন হ্যাজে এবং গেরি কোটাল তৈরি করেছিলেন এবং ১৯৯৫ সালে গ্লাস্টনবারি ফেস্টিভ্যালে আত্মপ্রকাশ করেছিলেন। প্রভাবগুলির মধ্যে রয়েছে এলিস কুপার, মার্ক বোলাান, জিম রোজ সার্কাস এবং আর্কওস । 
তারা গ্লাস্টনবারি ফেস্টিভাল (তিনবার), ডাউনলোড উৎসব (চারবার), রিডিং অ্যান্ড লিডস ফেস্টিভ্যাল, পার্কে টি, এডিনবার্গ ফ্রঞ্জ, বিউটিফুল দিবস ফেস্টিভাল, যুক্তরাজ্যের আইল অব উইট ফেস্টিভাল , ফুজি রক সহ বিভিন্ন উৎসবে পারফর্ম করেছেন জাপানের উৎসব (দু'বার), জার্মানিতে ওয়াকেন ফেস্টিভাল, মার্কিন যুক্তরাষ্ট্র, চিলি, উরুগুয়ে, নেদারল্যান্ডস, বেলজিয়াম, আর্জেন্টিনা, ফ্রান্স, ইতালি, আয়ারল্যান্ড, হংকং, পোল্যান্ড, জার্সি এবং মস্কোতে অনুষ্ঠান যেখানে এটি ইতিহাস তৈরি করেছে রাশিয়ায় পারফরম্যান্সকারী প্রথম ব্রিটিশ সার্কাসে পরিণত। লন্ডনের দ্য ও 2 এরেনায় তারা 10 সফল রাত্রে পরিবেশিত হয়েছে। তারা বার্ষিক গ্রেট ডরসেট স্টিম ফেয়ার এবং পুরো যুক্তরাজ্য জুড়ে ট্যুর থিয়েটারে পারফর্ম করে।
নিয়মিত অভিনেতাদের মধ্যে রিংমাস্টার ডক্টর হাজে, হ্যানিবাল হেলমুর্তো, আনাস্তাসিয়া চতুর্থ, ক্যাপ্টেন ড্যান, গ্যারি স্ট্রেচ, মঙ্গোলিয়ান লফিং বয়, ক্যাম্প ড্র্যাকুলা, দ্য সিস্টার সিস্টারস, দ্য ডেডলি ডিভস এবং ভুডু ওয়ারিয়র্স অন্তর্ভুক্ত রয়েছে। তারা অ্যালিস কুপার, গ্যারি নুমান, মেরিলিন ম্যানসন, দ্য্যামেড, বয় জর্জ, ফিলাডের ক্রেডল, লেনি হেনরি, ড্যানি বেহর, গ্যারি লাইনকার, রবি উইলিয়ামস, অ্যান্ট ডেস্ক, ইয়ভেটি ফিল্ডিং, আর্থার ব্রাউন সহ অনেক তারকা এবং সেলিব্রিটিদের সাথে অভিনয় করেছেন।
ভয়াবহ সার্কাসে বিশ্বের বৃহত্তম কাস্টার্ড পাই লড়াই সহ অসংখ্য গিনেস ওয়ার্ল্ড রেকর্ড রয়েছে। একটি তলোয়ার এক মিনিটে গ্রাস করা হয়েছে, একই সময়ে একই জায়গায় ১০৪০ ভ্যাম্পায়ার এবং বৃহত্তম মানব মোবাইল যার মধ্যে ১৬ জন পুরুষ রয়েছে।
২০১১ সালে, ভয়াবহ সার্কাস "ব্রিটেনের গট ট্যালেন্টে" হাজির হয়েছিল এবং শোয়ের ফাইনালে পৌঁছানোর একমাত্র সার্কাস অ্যাক্টে পরিণত হয়েছিল। তারা ১০০ বছরেরও বেশি সময় ধরে লন্ডনের ওয়েস্ট এন্ডে সঞ্চালনের প্রথম সার্কাস। লন্ডনের এক ভেন্যুতে ( রাউন্ডহাউস ) ২৪ সপ্তাহের জন্য তারা একমাত্র সার্কাস ছিল (পূর্ববর্তী রেকর্ডটি ছিল ১৭ সপ্তাহ)
সুব্রত মুখোপাধ্যায়

সুব্রত মুখোপাধ্যায় (১৪ জুন ১৯৪৬—৪ নভেম্বর ২০২১) একজন ভারতীয় বাঙালি রাজনৈতিক নেতা, তিনি পশ্চিমবঙ্গ সরকারের একজন মন্ত্রিপরিষদ মন্ত্রী ও সর্বভারতীয় তৃণমূল কংগ্রেস দলের একজন অন্যতম নেতা ছিলেন।
সুব্রত মুখোপাধ্যায়ের জন্ম ব্রিটিশ ভারতের অধুনা পশ্চিমবঙ্গের দক্ষিণ চব্বিশ পরগনা জেলার বজবজ সন্নিকটে সারেঙ্গাবাদে। পিতা স্কুল শিক্ষক আশুতোষ মুখোপাধ্যায় ও মাতা সাবিত্রী মুখোপাধ্যায়। তাদের আদি নিবাস ছিল অধুনা পূর্ব বর্ধমান জেলার পূর্বস্থলীর ন'পাড়া গ্রামে। তার ডাকনাম ছিল সন্তু। তিনি কলকাতার বঙ্গবাসী কলেজ থেকে নৃবিজ্ঞানে স্নাতক হন এবং কলকাতা বিশ্ববিদ্যালয় থেকে প্রত্নতত্ত্বে স্নাতকোত্তর ডিগ্রি লাভ করেন।
কলকাতায় বঙ্গবাসী কলেজে পড়াশোনা করার সময় তিনি এনসিসি করতেন। ময়দানে কুচকাওয়াজে একসময় প্রিয়রঞ্জন দাশমুন্সির সঙ্গে আলাপ হয় এবং তার হাত ধরে তিনি প্রথমে রাজনীতিতে আসেন। ১৯৬০-এর দশকে তিনি ভারতীয় জাতীয় কংগ্রেসের অধিভুক্ত ছাত্র সংগঠন ছাত্র পরিষদে যোগ দেন। 
২৪ অক্টোবর ২০২১ হার্টের গুরুতর সমস্যা নিয়ে তিনি কলকাতার এসএসকেএম হাসপাতালে ভর্তি হন এবং ৪ নভেম্বর ২০২১ হৃদরোগে আক্রান্ত হয়ে ৭৫ বছর বয়সে কলকাতায় শেষ নিঃশ্বাস ত্যাগ করেন।
সুব্রত বক্সী

সুব্রত বক্সী (জন্ম: ২৩ জুলাই, ১৯৫০) একজন ভারতীয় বাঙালি রাজনৈতিক নেতা। তিনি বর্তমানে সর্বভারতীয় তৃণমূল কংগ্রেস দলের পশ্চিমবঙ্গ রাজ্য কমিটির সভাপতি এবং রাজ্যসভা্র সাংসদ। তিনি ২০১১ পশ্চিমবঙ্গ রাজ্য বিধানসভা নির্বাচনে ভবানীপুর আসন থেকে নির্বাচিত বিধায়কও ছিলেন।
বঙ্গভ্যাক্স

বঙ্গভ্যাক্স হিসাবে পরিচিত গ্লোব বায়োটেক দ্বারা প্রস্তুতকৃত একটি কোভিড-১৯ টিকা। এটি ব্যানকোভিড নামেও পরিচিত। এটি একটি এমআরএনএ টিকা। ২৩ অক্টোবর ২০২১ সালে এটি বাংলাদেশ মেডিকেল রিসার্চ কাউন্সিল কর্তৃক মানবদেহে ট্রায়াল শুরু করার নীতিগত অনুমোদন লাভ করে।
এটি এক ডোজেই কাজ হয়।
+৪° সেলসিয়াস তাপমাত্রায় এক মাস এবং -২০°সেলসিয়াস তাপমাত্রায় ছয় মাস পর্যন্ত সংরক্ষণ করা যায় এই টিকা।
বাংলাদেশ মেডিকেল রিসার্চ কাউন্সিলে ২০২১ সালে ১৭ জানুয়ারি আবেদন করা হয় এবং প্রোটোকল ও প্রয়োজনীয় তথ্য উপাত্ত ১৭ ফেব্রুয়ারিতে জমা দেয়া হয়।
১৬ জুন ২০২১ তারিখে ওষুধ প্রশাসন অধিদপ্তর শর্তসাপেক্ষে হিউম্যান ট্রায়ালের নীতিগত অনুমোদন দেয়।
কিন্তু গত ২২ জুন ২০২১ তারিখে বাংলাদেশ মেডিকেল রিসার্চ কাউন্সিল-বিএমআরসি একটি চিঠি দিয়ে গ্লোব বায়োটেককে জানায়, ক্লিনিক্যাল ট্রায়ালের আগে বানর বা শিম্পাঞ্জির শরীরে প্রয়োগ করে এ টিকা পরীক্ষা করতে হবে। তারপরই ক্লিনিক্যাল ট্রায়ালের নৈতিক অনুমোদন দেওয়ার বিষয়টি বিবেচনা করা হবে। আর শীঘ্রই ক্লিনিক্যাল ট্রায়ালের অনুমোদন দিতে স্বাস্থ্য সচিবসহ সংশ্লিষ্টদের উকিল নোটিস পাঠানো হয়েছে। 
উকিল নোটিসে বলা হয়, বানর বা শিম্পাঞ্জির শরীরে পরীক্ষা চালাতে হলে তৃতীয় পক্ষের গবেষণাগার (থার্ড পার্টি রিসার্চ ল্যাব) প্রয়োজন। কিন্তু বাংলাদেশে এই ধরনের কোনো গবেষণাগার নেই। গ্লোব বায়োটেক এ বিষয়ে ভারত ও চীনের দুটি প্রতিষ্ঠানের সাথে যোগাযোগ করলে তারা জানায়, এ মুহূর্তে তাদের হাতে সময় নেই এবং এ ধরনের পরীক্ষার জন্য আবেদন করতে হবে সরকারের মাধ্যমে।
নোটিসে আরো বলা হয়, “এটা স্পষ্ট যে ক্লিনিক্যাল ট্রায়ালের অনুমোদন না দিয়ে বানর বা শিম্পাঞ্জির শরীরে ট্রায়ালের জন্য শর্ত জুড়ে দেওয়ার অর্থ হচ্ছে এই ভ্যাকসিনটি যাতে আলোর মুখ না দেখে।”
২৩ অক্টোবর ২০২১ সালে এটি বাংলাদেশ মেডিকেল রিসার্চ কাউন্সিল কর্তৃক মানবদেহে ট্রায়াল শুরু করার নীতিগত অনুমোদন লাভ করে।
এর গবেষণাটি এলসভিয়ারের ভ্যাক্সিন জার্নালে প্রকাশিত হয় ২০২১ সালের মে মাসে।
অর্থের বিনিময়ে ফতোয়া কেলেঙ্কারি

অর্থের বিনিময়ে ফতোয়া কেলেঙ্কারি হল নগদ অর্থের বিনিময়ে ফতোয়া প্রদান। ২০০৬ সালের সেপ্টেম্বর মাসে ভারতের একটি বিশিষ্ট ইসলামিক বিদ্যালয়ে নগদ অর্থের বিনিময়ে ফতোয়া প্রদান করা হয়, যা একটি টিভি চ্যানেল স্টিং অপারেশনের মাধ্যমে লাইভ সম্প্রচার করে, যেখানে দেখা যায় বেশ কয়েকজন আলেম ফতোয়া জারির বিনিময়ে ঘুষ নিচ্ছেন, এমনকি দাবিও করছেন।
এতে জড়িত আলেমদের মধ্যে ছিলেন ভারতের সর্বাধিক বিখ্যাত ইসলামী বিদ্যালয় দারুল উলুম দেওবন্দের ফতওয়া বিভাগের প্রধান মুফতি হাবিবুর রহমান। স্টার টিভি চ্যানেল ছয় মাস ধরে কোবরাপোস্টের সহযোগিতায় গোপন ক্যামেরা পরিহিত আন্ডারকভার রিপোর্টারদের দ্বারা স্টিং অপারেশনটি পরিচালনা করে এবং স্টার টিভির ‘বেনাকাব’ প্রোগ্রামে সম্প্রচারিত হয়। এতে দেখা গেছে যে কিছু আলেম ৬০ ডলারের কম ঘুষ গ্রহণ করছে এবং সাংবাদিকদের অনুরোধ করা বিষয়ে উর্দুতে ফতোয়া হস্তান্তর করছে। ফতোয়াগুলি বিভিন্ন ধরনের ছিল যার মধ্যে রয়েছে: ক্রেডিট কার্ড, ডাবল বিছানা, ক্যামেরা সজ্জিত সেল ফোন ব্যবহার থেকে মুসলমানদের নিষেধ করা, এবং চলচ্চিত্রে অভিনয় করা, তাদের অঙ্গ দান করা, তাদের সন্তানদের ইংরেজি শেখানো, টিভি দেখার পাশাপাশি টিভি দেখার সমর্থনে আরেকটি ফতোয়া। ইত্যাদি।
ওলামা এবং মুফতিরা (প্রবীণ পণ্ডিত ও আলেম) ফতোয়ার জন্য ঘুষ নেওয়াকে "লজ্জাজনক" এবং "নিন্দনীয়" বলে বর্ণনা করেছেন। দারুল উলূম ওয়াকফ দেওবন্দের মুফতি আহসান কাসেমি সাহেব বলেন, ফতোয়া জারির জন্য অর্থ নেওয়া ‘বেআইনী’ এবং ইহা শরীয়তে অপরাধ। 
এই কেলেঙ্কারির ফলে উলামায়ে কেরাম ও মুফতিদের পাশাপাশি মুসলিম জনগণের মধ্যে "কী কী ফতোয়া গঠন" এবং এর দ্বারা "ফতোয়া দেওয়ার বৈধ কর্তৃত্ব রয়েছে কিনা" ইত্যাদি প্রশ্নে বিতর্ক সৃষ্টি করেছিল। একটি মাদ্রাসার ছাত্ররা আলেমদের তীব্র নিন্দা জানায় এবং মুফতি যে মসজিদের ক্যামেরায় ধরা পড়েছিল তাদের জামাতকে তীব্র নিন্দা জানায়, মুফতি তাদের সামনে না আসা পর্যন্ত নামাজ পড়তে অস্বীকৃতি জানায়, পরে তিনি টাকা নেওয়ার কথা স্বীকার করে এবং ক্ষমা প্রার্থনা করে।
আর. পি. ডিয়েংডো

আর. পি. ডিয়েংডো, এসি ছিলেন একজন ভারতীয় এবং মেঘালয়ের পুলিশের অফিসার, যিনি মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার অশোক চক্র দ্বারা ভূষিত হন।
২০০৭ সালের নভেম্বর তিনি মেঘালয়ের জঙ্গল থেকে জঙ্গিদের নির্মূল করার জন্য একটি অভিযানের নেতৃত্ব দেন। প্রক্রিয়া চলাকালীন, তিনি একজন জঙ্গিকে হত্যা করেছিলেন এবং দু'জনকে ধরতে সহায়তা করেছিলেন, তবে বন্দুকের গুলিতে টানা আঘাত পান এবং পরে তিনি আহত হন। তাঁর বীরত্বের জন্য, তিনি মরণোত্তর ভাবে ভারতে সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন।
ভারতের রাষ্ট্রপতি অশোক চক্রের উদ্ধৃতিতে উল্লেখ করেছিলেন যে ডিয়েংডো জঙ্গিদের বিরুদ্ধে লড়াইয়ের সময় সর্বোচ্চ ত্যাগ করার ক্ষেত্রে কর্তব্য ও বীরত্বের প্রতি অনুকরণীয় উৎসর্গ প্রদর্শন করেছিলেন।
রবি বর্মা

রবি বর্মা আন্তর্জাতিক এশিয়া রিসার্চ অন উইমেন এশিয়া রিজিওনাল অফিসের আঞ্চলিক পরিচালক এবং গবেষণার বিভিন্ন দিক নিয়ে সংস্থার স্থানীয় ও আঞ্চলিক প্রয়াসের নেতৃত্ব দিয়েছেন, কৈশোরবয়সি মেয়েদের অন্তর্ভুক্ত বিষয়গুলিতে নীতিমালা সংলাপে অংশীদারত্ব প্রদান করছেন।, প্রজনন স্বাস্থ্য, এইচআইভি / এইডস এবং লিঙ্গ-ভিত্তিক সহিংসতা। 
রবি বর্মা ১৯৭৭ সালে এলাহাবাদ বিশ্ববিদ্যালয় থেকে মনোবিজ্ঞানে স্নাতকোত্তর শেষ করেছেন। ১৯৮১ সালে, তিনি আইআইটি বোম্বে থেকে সামাজিক বিজ্ঞানে পিএইচডি পেয়েছিলেন। সেখানে তিনি ক্যালিফোর্নিয়া বিশ্ববিদ্যালয় থেকে লস অ্যাঞ্জেলেস এবং লন্ডন স্কুল অফ হাইজিন অ্যান্ড ট্রপিকাল মেডিসিন এবং জনস হপকিন্স বিশ্ববিদ্যালয় থেকে যথাক্রমে প্রজনন স্বাস্থ্য এবং জনস্বাস্থ্যের উপর নেতৃত্বের প্রশিক্ষণ থেকে স্বাস্থ্য উন্নয়নে পি জি ডিপ্লোমা অর্জন করার পরে। 
রবি বর্মা আন্তর্জাতিক জনসংখ্যা বিজ্ঞান ইনস্টিটিউট দিয়ে তার কর্মজীবন শুরু করেছিলেন যেখানে তিনি জনসংখ্যা নীতি ও প্রোগ্রাম বিভাগের অধ্যাপক ছিলেন। এরপরে তিনি পপুলেশন কাউন্সিলের সাথে একটি প্রোগ্রাম সহযোগী হিসাবে যোগদান করেন যেখানে তিনি লিঙ্গ এবং এইচআইভি সম্পর্কিত উদ্ভাবনী অপারেশন গবেষণা প্রকল্পগুলিতে কাজ করেছিলেন। রবি বর্মা ২০০৭ সালে আইসিআরডব্লিউতে যোগদান করেছিলেন। 
রবি বর্মার দক্ষতার ক্ষেত্রগুলির মধ্যে রয়েছে এইচআইভি এবং এইডস, প্রবৃত্ত পুরুষ ও বালক, জনসংখ্যা এবং প্রজনন স্বাস্থ্য, মহিলাদের বিরুদ্ধে সহিংসতা। রবি বর্মা অনেক গবেষণা প্রোগ্রাম এবং গুরুত্বের উদ্যোগের নেতৃত্ব দিয়েছেন যার মধ্যে লিঙ্গ-ভিত্তিক সহিংসতা, যুব পুরুষদের মধ্যে লিঙ্গ সমতা প্রচারে সম্প্রদায়কে আকৃষ্ট করা, বিদ্যালয়ে লিঙ্গ সমতা আন্দোলন (জিইএমএস) অন্তর্ভুক্ত রয়েছে। অংশীদার সংস্থার সহযোগিতায় রবি দ্বারা কল্পনা করা, বাস্তবায়ন ও সম্পাদিত কয়েকটি বড় প্রোগ্রাম হ'ল:
মিউকরমাইকোসিস

মিউকরমাইকোসিস বা কালো ছত্রাক হলো মিউকরালেস বর্গভুক্ত ছত্রাকসৃষ্ট সংক্রমণ। সাধারণত সংক্রমণের জন্য "মিউকর" প্রজাতিভুক্তরা, "রাইজোপাস", "অ্যাবসিডিয়া", এবং "কানিংহ্যামেলা" গণভুক্তরাও যুক্ত থাকে।
সংক্রমণের সাধারণ উৎস মাটি, পুরানো ভবনের উপরের স্যাঁতসেঁতে দেয়াল, ইত্যাদি।
রোগটির অন্যতম বৈশিষ্ট্য রক্তনালীর চারপাশে হাইফা তৈরি হওয়া, যা ডায়াবেটিক কিংবা কোনো কারণে রোগ-প্রতিরোধ ক্ষমতা কমানো হলে রোগীর জীবন-ঝুঁকির কারণ হতে পারে।
"মিউকরমাইকোসিস" এবং "জাইগোমাইকোসিস" শব্দদ্বয় একই অর্থে ব্যবহৃত হয়। তবে জাইগোমাইকোটা একটি পলিফেলিটিক হিসেবে চিহ্নিত হয়েছে, এবং বর্তমান আধুনিক ছত্রাক শ্রেণিবিন্যাসকরণ পদ্ধতিতে অন্তর্ভুক্ত করা হয়নি। জাইগোমাইকোসিস এনটোমোপিথোরালসকেও অন্তর্ভুক্ত করে, যা মিউকরমাইকোসিসের আওতার বাইরে।
এই অবস্থা প্রায়শই কালো ছত্রাক হিসেবে বর্ণিত হয়ে থাকে।
মিউকরমাইকোসিসের জন্য পূর্বনির্ধারিত কারণগুলোর মধ্যে রয়েছে এইডস, অনিয়ন্ত্রিত ডায়াবেটিস মেলিটাস, লিম্ফোমা, কিডনি ব্যর্থতা, অঙ্গ প্রতিস্থাপন, দীর্ঘমেয়াদী কর্টিকোস্টেরয়েড এবং রোগ প্রতিরোধ হ্রাসকারী থেরাপি, সিরোসিস, শক্তির অপুষ্টি, এবং ডিফারক্সামিন থেরাপি। তা সত্ত্বেও, মিউকরমাইকোসিসের ঘটনা ঘটেছে যেখানে কোনও আপাত পূর্বনির্ধারিত কারণ উপস্থিত ছিল না।
কর্টিকোস্টেরয়েড সাধারণত কোভিড-১৯ এর চিকিৎসায় ব্যবহৃত হয় এবং করোনাভাইরাস সংক্রমণের সময় শরীরের নিজস্ব রোগপ্রতিরোধ ব্যবস্থার কারণে ঘটা ক্ষতি যেন না হয় তা নিশ্চিত করে। এগুলি রোগপ্রতিরোধহ্রাসকারী এবং ডায়াবেটিস রোগী এবং অ-ডায়াবেটিক উভয় রোগীদের রক্তে শর্করার মাত্রা বাড়ায়। মনে করা হয় যে এই দুটি প্রভাবই মিউকরমাইকোসিসের ক্ষেত্রে অবদান রাখতে পারে।
টিস্যু বা স্রাব থেকে সংগৃহীত সোয়াবগুলি সাধারণত অনির্ভরযোগ্য ধরা হয়, এজন্য মিউকরমাইকোসিসের নির্ণয়ের ক্ষেত্রে আক্রান্ত টিস্যুর বায়োপসি নমুনা পরীক্ষা করাটাকেই গ্রহণযোগ্য বিবেচিত হয়।
বেশিরভাগ ক্ষেত্রে মিউকরমাইকোসিসের আরোগ্য সম্ভাবনা কম এবং রোগটির ধরন ও তীব্রতার উপর নির্ভর করে বিভিন্ন মৃত্যুর হার রয়েছে। রাইনোসেরিব্রাল আকারে, মৃত্যুর হার ৩০% থেকে ৭০% এর মধ্যে। সুস্থ রোগীর মধ্যেও ছড়িয়ে পড়া মিউকরমাইকোসিসজনিত মৃত্যুর সর্বোচ্চ হার ৯০% পর্যন্ত হতে পারে বলে জানা যায়। এইডস আক্রান্ত রোগীদের মৃত্যুর হার প্রায় ১০০%। মিউকরমাইকোসিসের সম্ভাব্য জটিলতার মধ্যে রয়েছে স্নায়বিক কার্যকারিতার আংশিক ক্ষতি, অন্ধত্ব এবং মস্তিষ্ক বা ফুসফুসের নালীর জমাট বাঁধা।
কালো ছত্রাক (কোভিড-১৯ জনিত অবস্থা)

কোভিড-১৯-সম্পর্কিত মিউকরমাইকোসিস, যা সাধারণত কালো ছত্রাক বা কৃষ্ণ ছত্রাক হিসেবে উল্লেখিত হয়, হলো কোভিড-১৯ এর সাথে সম্পর্কিত মিউকরমাইকোসিসের তথা অ্যাগ্রেসিভ ধাঁচের ছত্রাক সংক্রমণ। নাক, চোখ এবং মস্তিষ্কে আক্রান্ত করে, যার ফলে কখনো কখনো এটাকে 'রাইনো-অরবিটার-সেরেব্রাল (আরওসি) মিউকরমাইকোসিস' হিসেবেও উল্লেখ করা হয়ে থাকে।
কোভিড-সম্পর্কিত মিউকরমাইকোসিসের তথ্য সাধারণত বিরল ছিল। চিকিৎসা সাহিত্যের পর্যালোচনা করে দেখা যায় ২০২১ সালের ৯ জানুয়ারি পর্যন্ত সারা বিশ্বে এ ধরনের মাত্র ৮টি ঘটনা ঘটেছে। এই প্রতিবেদন অনুযায়ী মিউকরমাইকোসিসের সবচেয়ে সাধারণ ঝুঁকির কারণ ছিল ডায়াবেটিস। হাসপাতালে ভর্তির সময় (প্রায়শই ভর্তির ১০-১৪ দিন পরে) বেশিরভাগ ক্ষেত্রেই এই রোগ দেখা যায় এবং আক্রান্ত ব্যক্তিদের মধ্যে অনেকেই মারা যায়। প্রথম থেকেই অ্যাগ্রেসিভ চিকিৎসা অপরিহার্য হিসেবে বিবেচিত হয়। ধারণা করা হয় যে ৪০% থেকে ৮০% মিউকরমাইকোসিসের কোনো ধরণে আক্রান্তরা মৃত্যুবরণ করেন, যা সংক্রমণস্থল এবং অন্তর্নিহিত স্বাস্থ্য অবস্থার উপর নির্ভর করে।
কোভিড-সম্পর্কিত মিউকরমাইকোসিস ভারতের মানুষকে বিশেষভাবে প্রভাবিত করেছে। রাশিয়াতেও এ সমস্যা দেখা দেয়। বাংলাদেশেও এই রোগী শনাক্ত করা হয়। ভারতে এই সংক্রমণের উচ্চমাত্রার কারণ হিসেবে কোভিড সংক্রমণের উচ্চ হার এবং ডায়াবেটিসের উচ্চ হারকে নির্দেশ করা হয়। ২০২১ সালের মে মাসে ইন্ডিয়ান কাউন্সিল অব মেডিকেল রিসার্চ কোভিড-সম্পর্কিত মিউকরমাইকোসিসকে শনাক্ত করে প্রয়োজনীয় চিকিৎসার জন্য নির্দেশিকা জারি করে।
দ্রুত ক্রমবর্ধমান আক্রান্ত ঘটনার ফলে রাজস্থান সরকার ১৯ মে ২০২১ তারিখে এই রোগকে মহামারি ঘোষণা করে। রাজস্থান সরকারের পাশাপাশি হরিয়ানা, তামিলনাড়ু, তেলেঙ্গানা এবং গুজরাত সরকারও এখন এই মহামারি ঘোষণা করেছে।
ক্লার্ক ম্যাটিস

ক্লার্ক আরভো ম্যাটিস (জন্ম জুলাই ১,১৯৪৬) একজন অবসরপ্রাপ্ত মার্কিন ক্রস-কান্ট্রি স্কিয়ার। তিনি ১৯৭২ সালের শীতকালীন অলিম্পিকে ৩০ কিমি ইভেন্টে অংশ নিয়েছিলেন এবং ৫৩ তম স্থানে ছিলেন।
ম্যাটিসের মা ছিলেন কলোরাডো স্কি দলের প্রথম মহিলা সদস্য এবং তার বাবা আরভো ম্যাটিস দুরঙ্গো স্কি ক্লাবের প্রধান ছিলেন। ক্লার্ক ১৯৬৮ এবং ১৯৬৯ এনসিএএ ক্রস-কান্ট্রি চ্যাম্পিয়নশিপ জিতেছিলেন এবং ১৯৬৯-৭২ সালে জাতীয় স্কিইং দলের সদস্য ছিলেন। প্রতিযোগিতা থেকে অবসর নেওয়ার পরে তিনি স্কিস রসিনগলের সাথে নির্বাহী হন। ১৯৮১ সালে তিনি মেরিল নামে একটি বহিরঙ্গন জুতা সংস্থা প্রতিষ্ঠা করেছিলেন। সেই সময়ে তিনি বুট ডিজাইন করেছিলেন এবং জুতো এবং বুটের নকশায় একাধিক পেটেন্ট পেয়েছিলেন।
ক্লার্ক ম্যাথিস

ক্লার্ক ম্যাথিস (কখনও কখনও জে ক্লার্ক ম্যাথিস হিসাবে কৃতিত্ব দেওয়া হয়) একজন আমেরিকান চলচ্চিত্রকার এবং টেলিভিশন পরিচালক ।
চিত্রগ্রাহক হিসাবে তিনি বেশ কয়েকটি উল্লেখযোগ্য চলচ্চিত্রের ছবি তোলেন। তার কৃতিত্বের মধ্যে রয়েছে ডিজনি চ্যানেলের মূল চলচ্চিত্র "গট্টা কিক ইট আপ!" (২০০২), "ইন মিক্স" (২০০৫), "রকি বালবোয়া" (২০০৬) এবং ব্রায়ান রবিন্স- পরিচালিত চলচ্চিত্রগুলি "দ্য পারফেক্ট স্কোর" (২০০৪), "নরবিট" (২০০৭), "মিট ডেভ" (২০০৮) এবং "এ হাজার হাজার শব্দ" (২০১২), শেষের তিনটি এডি মারফি অভিনীত ছায়াছবি। তিনি টেলিভিশন সিরিজ "কাজিন স্কিটার", "দি পলিউটিভ", "বার্ডস অফ প্রে" এবং "লাভ বিটসের" জন্যও ছবি তোলেন।
অভিনেতা টিম ডালির সহ-পরিচালনায় "তিনি বেরেফ্ট" (২০০৪) চলচ্চিত্রের মাধ্যমে তার পরিচালনার সূচনা করেছিলেন। তার পর থেকে তিনি মূলত টেলিভিশন পরিচালনা করেছিলেন, "দ্য কামব্যাক", "ওয়ান ট্রি হিল", "ব্লু মাউন্টেন স্টেট", "সুপাহ নিনজাস" এবং "গ্রিমের" পর্বগুলি পরিচালনা করেছিলেন।
রবার্ট ডেভিড কেপেল

রবার্ট ডেভিড কেপেল (জন্ম ১৫ জুন, ১৯৪৪) একজন আমেরিকান প্রাক্তন আইন প্রয়োগকারী কর্মকর্তা এবং গোয়েন্দা। তিনি নিউ হ্যাভেন বিশ্ববিদ্যালয় এবং স্যাম হিউস্টন স্টেট বিশ্ববিদ্যালয়ের সাবেক প্রাক্তন সহযোগী অধ্যাপক। টেড বান্ডি এবং গ্যারি রিডওয়ের তদন্তে কেপেল তার অবদানের জন্য পরিচিত এবং তিনি এইচআইটিএস, হোমসাইড ইনভেস্টিগেশন ট্র্যাকিং সিস্টেম তৈরিতে সহায়তা করেছিলেন।
রবার্ট কেপেল বড় হয়েছিলেন ওয়াশিংটনের স্পোকানে, যেখানে তিনি সেন্ট্রাল ভ্যালি হাই স্কুলে পড়াশোনা করেছিলেন। স্নাতক শেষ করার পরে, তিনি ওয়াশিংটন স্টেট বিশ্ববিদ্যালয়ে পড়তে যান, যেখানে তিনি উচ্চ জাম্পে অংশ নিয়েছিলেন। পুলিশ প্রধান হওয়ার প্রত্যাশায় কেপেল তার বাবা অপরাধমূলক বিচারের জন্য অনুপ্রাণিত হয়েছিল। তিনি পুলিশ বিজ্ঞান ও প্রশাসনে স্নাতকোত্তর ডিগ্রি অর্জন করেন। ১৯৬৬ সালে স্নাতক হওয়ার পরে, কেপেল ১৯৬৭ থেকে ১৯৭৪ সাল পর্যন্ত ভিয়েতনাম যুদ্ধে আর্মি ড্রিল সার্জেন্ট এবং অধিনায়ক হিসাবে খসড়া হওয়ার আগে কিং কাউন্টি শেরিফের বিভাগে কাজ করেছিলেন
"টেড মার্ডার্স" গোয়েন্দা হিসাবে রবার্ট কেপেলের ক্যারিয়ারের সূচনা চিহ্নিত করেছিল। লেক সাম্মামিশ স্টেট পার্কের প্রত্যক্ষদর্শীরা "টেড" নামের এক ব্যক্তির বিষয়ে তথ্য সরবরাহ করেছিলেন যিনি দু'জন যুবতী নিখোঁজ বলে ঘোষণা করেছিলেন। তদন্ত চলাকালীন, কেপেল টেড বান্ডি সহ ২৫ জনের সাথে তার অবস্হান অবধি সন্দেহভাজনদের একটি বিশাল তালিকা সংকুচিত করেছিলেন। তিনি বান্ডির মুখোমুখি হয়েছিলেন, কিন্তু বান্ডি কথোপকথনটি বাতিল করে দিয়েছেন। কেপেল তার সাথে আবার কথা বলতে পারার আগেই বান্ডি গ্রেপ্তার হয়ে কারাগারে পালিয়ে গিয়েছিল।
"টেড মার্ডার্স" থেকে এগিয়ে যাওয়ার পরে কেপেল ওয়াশিংটন বিশ্ববিদ্যালয়ের একটি ডক্টরেট প্রোগ্রামে ফিরে যাওয়ার সিদ্ধান্ত নিয়েছিলেন। এই ১২-বছরের প্রোগ্রামটি শেষ করার সময়, তিনি ওয়াশিংটন স্টেট অ্যাটর্নি জেনারেলের কার্যালয়ের প্রধান তদন্তকারী হিসাবে পদ গ্রহণ করেছিলেন এই পদে তিনি ক্যাপ্টেন রল্ফ নেসেলুন্ডের অন্তর্ধান, এবং ডনা হাওয়ার্ডের মৃত্যুর মতো অন্যান্য অপরাধের তদন্ত করেছিলেন।
ওয়াশিংটনে হত্যার একটি সেট অনুসন্ধানের জন্য কেপেলকে গ্রিন রিভার টাস্ক ফোর্সে সহায়তা করতে বলা হয়েছিল। ১৯৮৪ সালের মধ্যে টেড বান্ডি গ্রিন রিভার কিলারের তদন্তে সহায়তা করার আশায় রবার্ট কেপেলকে চিঠি লেখা শুরু করেছিলেন। এই চিঠিপত্রটি দুজনের মধ্যে সাক্ষাত্কারের দিকে পরিচালিত করেছিল, যার ফলস্বরূপ বান্ডি মৃত্যুদণ্ড কার্যকর করার আগে তার অজ্ঞাত অপরাধের কথা স্বীকার করেছিল। 
১৯৯৫ সালে ওয়াশিংটন স্টেট অ্যাটর্নি জেনারেলের অফিসের প্রধান অপরাধী তদন্তকারী হিসাবে কেপেল অবসর নিয়েছিলেন। তিনি সিয়াটল বিশ্ববিদ্যালয়ের অনুষদে যোগদান করেন। , কেপেল স্যাম হিউস্টন স্টেট ইউনিভার্সিটিতে ফৌজদারি বিচারের সহযোগী অধ্যাপক ছিলেন এবং বর্তমানে তিনি টেলিকনফারেন্সের মাধ্যমে সেখানে পড়াচ্ছেন। ২০০৭ সালে, কেপেল অপরাধী বিচারের সহযোগী অধ্যাপক হিসাবে নিউ হ্যাভেন বিশ্ববিদ্যালয়ে যোগদান করেছিলেন।
কেপেল "দ্য রিভারম্যানের লেখক: টেড বান্ডি এবং আই হান্ট ফর গ্রিন রিভার কিলার", ২০০৪ সালে একই নামের একটি তৈরির জন্য টিভি চলচ্চিত্র তৈরি করেছিলেন , ব্রুস গ্রিনউডকে কেপেল চরিত্রে অভিনয় করেছিলেন এবং ক্যারি এলভিস বুন্দির চরিত্রে অভিনয় করেছিলেন। তিনি ফৌজদারি ন্যায়বিচার এবং সম্পর্কিত বিষয়গুলি সংক্রান্ত অনেকগুলি পাঠ্যপুস্তকের লেখকও।
বেবে কম্বু

রোমিও বেবে কম্বু (; জন্ম: ১ জুলাই ১৯৮২; বেবে কম্বু নামে সুপরিচিত) হলেন একজন বুর্কিনাবি সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় শেরবুর এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেছেন।
কম্বু ২০০২ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছিলেন; বুর্কিনা ফাসোর জার্সি গায়ে তিনি এপর্যন্ত ১৮ ম্যাচে অংশগ্রহণ করেছিলেন।
রোমিও বেবে কম্বু ১৯৮২ সালের ১লা জুলাই তারিখে বুর্কিনা ফাসোর পেনি-উয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন। 
২০০২ সালের ২০শে জানুয়ারি তারিখে, ১৯ বছর, ৬ মাস ও ১৯ দিন বয়সে, ডান পায়ে ফুটবল খেলায় পারদর্শী কম্বু দক্ষিণ আফ্রিকার বিরুদ্ধে অনুষ্ঠিত ২০০২ আফ্রিকা কাপ অব নেশন্সের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছিলেন। উক্ত ম্যাচের ৫১তম মিনিটে রক্ষণভাগের খেলোয়াড় আমাদু তুরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে কম্বু সর্বমোট ১ ম্যাচে অংশগ্রহণ করেছিলেন।
ডেনিস ম্যাককয়

ডেনিস ম্যাককয় (জন্ম ২৭ মে, ১৯৪৫) আমেরিকা যুক্তরাষ্ট্রের সাবেক বিশ্বকাপ আল্পাইন স্কি রেসার তিনি ১৯৬৮ সালের শীতকালীন অলিম্পিকে অংশ নিয়েছিলেন এবং উতরাইয়ের একবিংশতম স্থানে রয়েছেন এবং বিশ্বকাপ প্রতিযোগিতায় তিনটি শীর্ষ দশে শেষ করেছেন।
ম্যাককয় ১৯৬৬ সাালে বিশ্ব চ্যাম্পিয়নশিপে মহিলাদের স্ল্যামে ব্রোঞ্জ পদকপ্রাপ্ত পেনি ম্যাককয়ের ভাই। তাদের বাবা ডেভ ম্যাককয় ক্যালিফোর্নিয়ায় ম্যামথ মাউন্টেন স্কি এরিয়ার প্রতিষ্ঠাতা এবং ছয় সন্তানের পরিবার কাছাকাছি বিশপে বেড়ে ওঠেন।
হার্ভা কম্বৌ

হার্ভা কম্বৌ (জন্ম: ১৯ মে ১৯৮৫) একজন আইভেরিয়ান পেশাদার ফুটবলার যিনি পেরু ক্লাব ইউনিভার্সিডেড ট্যাকনিকিকা দে কাজামার্কার হয়ে খেলেন।
কম্বু তার জীবন শুরু করেছিলেন জিন-মার্ক গিলুর ফুটবল স্কুল আকাদেমি দে সল বেনি থেকে২০০৪ সালের তুলনায় টমোদি এফসিতে এবং এক বছর পরে থাইল্যান্ডের ক্লাব বিইসি টেরো সাসানা এফসিতে যোগ দিয়েছিলেন । ২০০৭-০৮ মৌসুমে তিনি বেলজিয়াম দ্বিতীয় বিভাগে আরওসি ডি শারলেরোই-মার্চিয়েনের হয়ে খেলেছিলেন, ২০০৮ গ্রীষ্মের তুলনায় একবছর সিসি বাসটিয়ায় চলে যাওয়ার পরে তিনি ক্লাবটি ত্যাগ করেন। ২০১৪ সালে, তিনি পেরুভিয়ান ক্লাব উইলি সেরারাতোতে যোগ দিয়েছিলেন। তার পর থেকে তিনি পেরুতে খেলছেন, কেবলমাত্র ২০১৭ এর দ্বিতীয়ার্ধে ভেনিজুয়েলা ক্লাব জুলিয়া এফসির হয়ে খেলেছিলেন। বছরের পর বছর ধরে তিনি পেরুর একজন স্বীকৃত নাগরিক হয়েছিলেন।
কম্বু ২০০৮ সালের অলিম্পিক গেমসে তার দেশের প্রতিনিধিত্ব করেছিলেন।
২০১৬–১৭ শ্রীলঙ্কা ক্রিকেট দলের অস্ট্রেলিয়া সফর

শ্রীলঙ্কা ক্রিকেট দল তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা ফেব্রুয়ারি ২০১৭-এ অনুষ্ঠিত হয়।
আকবর বেগ

আকবর মির্জা বেগ (জন্ম ৫ মে ১৯৭৪) ভারতে জন্মগ্রহণকারী এক উগান্ডার ক্রিকেটার। তিনি উগান্ডা আজ পর্যন্ত অংশ নিয়েছে এমন চারটি প্রথম-শ্রেণীর গেমসে খেলেছে।
বিন লাদেন (দ্ব্যর্থতা নিরসন)

বিন লাদেন () ওসামা বিন লাদেন (১৯৯৭–২০১১) এর সমার্থক আরবি ভাষার উপাধি; এটি সৌদি বিন লাদেন গ্রুপ, বিন লাদেন পরিবারের সম্পদের জন্য একটি হোল্ডিং সংস্থা এবং ওসামা পরিবারের অন্যান্য উল্লেখযোগ্য সদস্যদের সাথেও সম্পর্কিত হতে পারে।
কারেকা

আন্তনিউ দি ওলিভেইরা ফিলিউ (), যিনি তাঁর ডাকনাম "কারেকা" (Careca) নামেই বেশি পরিচিত, ১৯৮০ ও ১৯৯০-এর দশকের একজন ব্রাজিলীয় ফুটবল খেলোয়াড় ছিলেন। তাঁকে সর্বকালের সেরা ব্রাজিলীয় স্ট্রাইকারদের একজন (আক্রমণভাগের বিশেষায়িত খেলোয়াড় যার কাজ গোলে বল পাঠানো) হিসেবে গণ্য করা হয়। তিনি ১৯৮২ সালে ব্রাজিলের জাতীয় ফুটবল দলে যোগ দেন। ১৯৮৬ সালের ফুটবল বিশ্বকাপে ৫টি ম্যাচে ৫টি গোল করে তিনি ফুটবল বিশ্বের নজর কাড়েন। কেবল ইংল্যান্ডের গ্যারি লিনেকার ঐ প্রতিযোগিতার তাঁর চেয়ে বেশি গোল করেছিলেন (৬টি)। কারেকার অসাধারণ লক্ষ্যভেদী নৈপুণ্য সত্ত্বেও ব্রাজিলের জাতীয় ফুটবল দল কোয়ার্টার ফাইনালে ফ্রান্সের জাতীয় দলের কাছে টাইব্রেকারে পরাজিত হয়। কারেকা ১৯৯০-এর ফুটবল বিশ্বকাপেও ৪ ম্যাচে ২টি গোল করেন। ব্রাজিলের পক্ষে ৬০টি আন্তর্জাতিক ম্যাচে অংশ নিয়ে ৩০টি গোল করার পরে ১৯৯৩ সালে তিনি আন্তর্জাতিক ফুটবল থেকে অবসর নেন।
আন্তর্জাতিক ফুটবল ছাড়াও কারেকা ১৯৮০-র দশকে ক্লাব ফুটবলেও বহু সাফল্য অর্জন করেন। তিনি ১৯৮৬-র বিশ্বকাপের পরে ১৯৮৭ সালে সেসময় বিশ্বের সবচেয়ে মর্যাদাবাহী ঘরোয়া ক্লাব ফুটবল লিগ ইতালীয় ফুটবল লিগ সেরিয়ে আ-তে বিশ্বকাপ জয়ী বিশ্বের তৎকালীন সেরা মধ্যমাঠের খেলোয়াড় দিয়েগো মারাদোনার সাথে একত্রে নাপোলি ফুটবল ক্লাবে খেলা শুরু করেন। কারেকা-মারাদোনা জুটি ১৯৮৯ সালে উয়েফা কাপ জিতে নাপোলিকে ইউরোপের সেরা ক্লাবের মর্যাদা এনে দেন। এর এক বছর পরে কারেকা-মারাদোনা জুটি ২৬টি গোল করে (মারাদোনা ১৬টি, কারেকা ১০টি) ১৯৮৯-১৯৯০ মৌসুমে নাপোলিকে সেরিয়ে আ লিগ জিততে সাহায্য করেন। স্বয়ং মারাদোনা কারেকাকে বিশ্বের ১নং খেলোয়াড় হিসেবে স্বীকৃতি দেন। ইংল্যান্ডের কোচ ববি রবসন কারেকাকে তার ক্লাব সতীর্থ মারাদোনা, এবং প্রতিদ্বন্দ্বী ক্লাব এসি মিলানের দুই ওলন্দাজ তারকা রুড হুলিত ও মার্কো ফান বাস্টেনের সমকক্ষ হিসেবে গণ্য করতেন।
আন্তর্জাতিক ফুটবল সংস্থা ফিফা ফুটবল বিশ্বকাপের ইতিহাসে ব্রাজিলের জাতীয় দলের করা সর্বকালের সেরা ১০০টি গোলের একটি ভিডিও ধারাবাহিক ২০১৪ সালে প্রকাশ করে। সেই তালিকাতে ১৯৮৬ সালের কোয়ার্টার-ফাইনালে ফ্রান্সের বিরুদ্ধে করা কারেকা-র গোলটিকে বিশ্বকাপের ইতিহাসে ব্রাজিলের ৮ম সেরা গোলের মর্যাদা দেওয়া হয়। এই গোলটিতে ব্রাজিলের প্রায় সাত জন খেলোয়াড় রক্ষণভাগ থেকে একে অপরকে পাস দিয়ে বল দেওয়া-নেওয়া করে প্রথমে শ্লথগতিতে, পরে হঠাৎ বিদ্যুৎগতিতে ফ্রান্সের রক্ষণভাগ ভেদ করে পেনাল্টি বাক্সে ঢুকে পড়ে, যেখানে কারেকা সঠিক সময়ে সঠিক অবস্থানে পৌঁছে শল্যচিকিৎসকসম দক্ষতায় কোণাকুনিভাবে প্রচণ্ড জোরে চূড়ান্ত শটটিকে ফ্রান্সের উড়ন্ত গোলরক্ষকের হাতের পাশ দিয়ে জালে প্রেরণ করেন।
উসমান (নাম)

উসমান (এছাড়াও ওসমান ) হল একটি আরবি পুরুষ প্রদত্ত নাম এর সাধারণ অর্থ "জ্ঞানী, সবচেয়ে শক্তিশালী, স্বজ্ঞাত" এবং এটি মুসলমানদের মধ্যে প্রদত্ত নাম হিসাবে বেশ জনপ্রিয়। এটি ওসমান বা উসমান হিসাবেও ফারসি, বসনিয়ান, তুর্কি, উর্দু এবং কিছু আরবি উপভাষায় রূপান্তরিত হয়, এটি পদবি হিসাবেও ব্যবহৃত হয়। এটি জার্মান উৎসের একটি সাধারণ নাম।
নিম্নলিখিত লোকেরা এই নামটি ভাগ করে:
বাবা নাম কেবলম্

বাবা নাম কেবলম্ (বাবা নাম্ কেবলম্ অথবা বাবা নাম কেবলম) হল ভারতীয় আধ্যাত্মিক গুরু এবং দার্শনিক শ্রীশ্রীআনন্দমূর্ত্তি কর্তৃক প্রদত্ত একটি সর্বজনীন অষ্টাক্ষরী কীর্তন মন্ত্র। এটি সারা বিশ্বজুড়ে কীর্তন অনুশীলনের সময় আনন্দমার্গে ব্যবহৃত হয়।
১৯৭০ খ্রীস্টাব্দের ৮ অক্টোবর তারিখটি আনন্দমার্গে একটি ঐতিহাসিক দিবস। সেদিন শ্রীশ্রীআনন্দমূর্ত্তি অধুনা ঝাড়খণ্ডের আমঝরিয়া ফরেস্ট রেস্ট হাউস প্রাঙ্গণে তাঁর ভক্তবৃন্দের উপস্থিতিতে অন্তরীক্ষ থেকে ভেসে আসা অস্পষ্ট ধ্বনি তরঙ্গকে ভাষা দিয়ে অষ্টাক্ষরী সিদ্ধমন্ত্র হিসেবে "বাবা নাম কেবলম্"-এর রূপে প্রবর্তন করেছিলেন এবং কীর্তন রূপে মান্যতা দিয়েছিলেন। প্রতি বছর অক্টোবর মাসের ৮ তারিখে আনন্দমার্গীরা "কীর্তন দিবস" পালন করেন।
"বাবা" এর অর্থ "প্রিয়তম পরমপুরুষ বা ঈশ্বর", "নাম" এর অর্থ "তাঁর নাম", "কেবলম্" এর অর্থ "কেবলমাত্র"। সংক্ষেপে, "বাবা নাম কেবলম্" এর অর্থ "কেবলমাত্র পরমপুরুষের নাম নেওয়া"।
"বাবা নাম কেবলম্" কীর্তন করবার সময় আনন্দমার্গীরা "ললিত মার্মিক নৃত্য" করে থাকেন। দু'হাত উপরে তুলে কীর্তন করার অর্থ হল পরমপুরুষের কাছে সম্পূর্ণ সমর্পণের ভাবনা। পায়ের অগ্রভাগ দিয়ে মাটিতে হাল্কা ভাবে স্পর্শ করার অর্থ হল যতটুকু আমার প্রয়োজন ততটুকুই আমি এই দুনিয়া থেকে নিচ্ছি বা নেব তার ভাবনা। এর সম্যক অর্থ হল – হে প্রভু, আমার সবকিছুই তোমার।
"বাবা নাম কেবলম্" একটি সংস্কৃত মন্ত্র। এর অনুশীলন এককভাবে অথবা সম্মিলিতভাবে করা যেতে পারে। উভয় ক্ষেত্রেই ব্যক্তির শরীর, মন এবং আত্মায় অপরিসীম ইতিবাচক প্রভাব ফেলে। এটি গভীর আধ্যাত্মিক ধ্যানের জন্য কার্যকর। এটি সাধকের মনো-আধ্যাত্মিক এবং শারীরিক ক্ষেত্রগুলিকে শক্তিশালী করে।
দীপেন্দ্র সিং আইরি

দীপেন্দ্র সিং আইরি (; জন্ম ২৪ জানুয়ারি ২০০০) একজন নেপালি ক্রিকেটার। আগস্ট ২০১৮ এ, নেদারল্যান্ডসের বিপক্ষে নেপালের প্রথম ওয়ানডে আন্তর্জাতিক (ওয়ানডে) ম্যাচে খেলতে যাওয়া এগারো ক্রিকেটারের মধ্যে তিনি ছিলেন একজন। ২০১২ সালের সেপ্টেম্বরে, তিনি নেপালের টি-টোয়েন্টি আন্তর্জাতিক (টি-টোয়েন্টি) দলের সহ-অধিনায়ক হিসাবে নিয়োগ পেয়েছিলেন।
২০১৫-২০১৭– সালের আইসিসি ওয়ার্ল্ড ক্রিকেট লিগ চ্যাম্পিয়নশিপে ১১ মার্চ ২০১৭ তে কেনিয়ার বিপক্ষে নেপালের হয়ে তিনি তার তালিকার প্রথম স্থান অর্জন করেছিলেন লিস্টে অভিষেকের আগে, ২০১৬ সালে নেপালের এর অনূর্ধ্ব-১৯ ক্রিকেট ক্রিকেট বিশ্বকাপের জন্য নেপালের দলে জায়গা পেয়েছিলেন তিনি। ২০১৭ সালে অনূর্ধ্ব -১৯ দলে এশিয়া কাপে তিনি নেপাল জাতীয় অনূর্ধ্ব -১৯ ক্রিকেট দলের অধিনায়ক ছিলেন। তিনি গ্রুপ এ ম্যাচে ভারতের বিপক্ষে ৮৮ রান করেছিলেন এবং ৪/৩৯ নিয়েছিলেন এবং ম্যান অফ দ্য ম্যাচ নির্বাচিত হন। তিনি মোট স্কোর ১৮৫/৮ এ পৌঁছে দিতে ৮৮ রান করেছিলেন। 
জানুয়ারী ২০১৮ সালে, তাকে ২০১৮ আইসিসি ওয়ার্ল্ড ক্রিকেট লীগ দুটি টুর্নামেন্টের জন্য নেপালের দলে জায়গা দেওয়া হয়েছিল। 
জুলাই ২০১৮ এ, নেদারল্যান্ডসের বিপক্ষে ওয়ানডে আন্তর্জাতিক (ওয়ানডে) সিরিজের জন্য তাকে নেপালের দলে জায়গা দেওয়া হয়েছিল। ২০১৮ ক্রিকেট বিশ্বকাপ বাছাইপর্বের সময় ওয়ানডে স্ট্যাটাস অর্জনের পর এটাই নেপালের প্রথম ওয়ানডে ম্যাচ। 
তিনি নেদারল্যান্ডসের বিপক্ষে ২০১৮ এমসিসি ট্রাই-নেশন সিরিজে ২৯ জুলাই ২০১৮ তে নিজের টি-টোয়েন্টি আন্তর্জাতিক (টি-টোয়েন্টি) করেছেন। নেপালের হয়ে নেদারল্যান্ডসের বিপক্ষে তিনি ১ ই আগস্ট ২০১৮-তে ওয়ানডে অভিষেক করেছেন। 
আগস্ট ২০১৮ এ, তাকে ২০১৮ এশিয়া কাপ বাছাইপর্বের টুর্নামেন্টের জন্য নেপালের দলে জায়গা দেওয়া হয়েছিল। অক্টোবরে ২০১৮, তাকে ২০১৮–১৯ আইসিসি বিশ্ব টি-টোয়েন্টি এশিয়া বাছাই টুর্নামেন্টের জন্য পূর্ব উপ-অঞ্চল গ্রুপে নেপালের স্কোয়াডে স্থান দেওয়া হয়েছিল। ২০১২ সালের জুনে, তাকে ২০১৮–-১৯ আইসিসি টি-টোয়েন্টি বিশ্বকাপ এশিয়া বাছাইয়ের টুর্নামেন্টের আঞ্চলিক ফাইনালের জন্য নেপালের দলে জায়গা দেওয়া হয়েছিল। 
এমসিসির নেপাল সফরকালে তিনি মেরিলিবোন ক্রিকেট ক্লাবের (এমসিসি) বিপক্ষে নেপালের হয়ে ২০১২ সালের ২০১৯ নভেম্বরে প্রথম শ্রেণির আত্মপ্রকাশ করেছিলেন। পরে একই মাসে, ২০১২ সালে বাংলাদেশের উদীয়মান টিম এশিয়া কাপের জন্য নেপালের স্কোয়াডের সহ-অধিনায়ক হিসাবে তাকে মনোনীত করা হয়েছিল। ২০১২ দক্ষিণ এশীয় গেমসে ক্রিকেট টুর্নামেন্টের জন্য নেপালের স্কোয়াডেও তাকে নাম দেওয়া হয়েছিল। তৃতীয় স্থানের প্লে অফ ম্যাচে মালদ্বীপকে পাঁচ উইকেটে পরাজিত করার পরে নেপাল দল ব্রোঞ্জ মেডেল জিতেছিল। ২০২০ সালের সেপ্টেম্বরে, নেপাল ক্রিকেট সংস্থা কর্তৃক কেন্দ্রীয় চুক্তিতে ভূষিত হওয়া আঠারো ক্রিকেটারের মধ্যে তিনি অন্যতম ছিলেন।
নিউ ইয়র্ক মহানগর এলাকা

নিউ ইয়র্ক মহানগর অঞ্চলটি ৪,৬৬৯.০ বর্গ মাইল (১২,০৯৩ কিমি) আয়তনের নগরায়িত ভূমিভাগ দ্বারা বিশ্বের বৃহত্তম মহানগর অঞ্চল এবং বিশ্বের অন্যতম জনবহুল নগরপুঞ্জ। মহানগর অঞ্চলের মধ্যে রয়েছে নিউ ইয়র্ক সিটি (যুক্তরাষ্ট্রের সর্বাধিক জনবহুল শহর), লং আইল্যান্ড এবং নিউ ইয়র্ক রাজ্যের মধ্য ও নিন্ম হাডসন উপত্যকা; নিউ জার্সির পাঁচটি বৃহত্তম শহর: নিউয়ার্ক, জার্সি সিটি, প্যাটারসন, এলিজাবেথ এবং এডিসন ও তাদের আশেপাশের শহরসমূহ; এবং কানেকটিকাটের সাতটি বৃহত্তম শহরগুলির মধ্যে ছয়টি: ব্রিজপোর্ট, নিউ হ্যাভেন, স্ট্যামফোর্ড, ওয়াটারবারি, নরওয়াক ও ড্যানবেরি এবং তাদের আশেপাশের শহরসমূহ। নিউ ইয়র্ক মহানগর অঞ্চল বৃহত্তর উত্তর-পূর্ব মেগালপোলিসের অংশ।
নিউইয়র্ক মহানগর অঞ্চল মার্কিন যুক্তরাষ্ট্রে সর্বাধিক জনবহুল মহানগর পরিসংখ্যান অঞ্চল (২০১৭ সালে ২০.৩ মিলিয়ন বাসিন্দা) এবং সম্মিলিত পরিসংখ্যান অঞ্চল (২০১৬ সালে ২৩.৭ মিলিয়ন বাসিন্দা) দ্বারা সংজ্ঞায়িত হয়েছে। মহানগর অঞ্চলটি মার্কিন যুক্তরাষ্ট্রের জনসংখ্যার প্রায় ৬% এর বাসস্থান। এটি বিশ্বের দশম বৃহত্তম নগরপুঞ্জ। নিউইয়র্ক মহানগর অঞ্চলটি মার্কিন যুক্তরাষ্ট্রে আইনি অভিবাসনের প্রধান প্রবেশদ্বার হিসাবে অব্যাহত রয়েছে। এই মহানগর অঞ্চলে বিশ্বের যে কোনও মহানগরী অঞ্চলসমূহের মধ্যে বৃহত্তম বিদেশী-জনসংখ্যা রয়েছে। এমএসএটি ৬,৭২০ বর্গ মাইল (১৭,৪০৫ কিমি), যখন সিএসএ অঞ্চলটি ১৩,৩১৮ বর্গ মাইলের (৩৪,৪৯৩ কিমি) একটি নৃতাত্ত্বিক ও ভৌগোলিকভাবে বৈচিত্র্যময় অঞ্চলকে অন্তর্ভুক্ত করে। নিউ ইয়র্ক মহানগরের জনসংখ্যা নিউ ইয়র্ক রাজ্যের চেয়ে বেশি এবং মহানগরের আকাশসীমায় ২০১৬ সালে ১৩০ মিলিয়ন যাত্রীর সমন্বয়বিধান করেছে।
ইভান লুরি

ইভান লুরি (জন্ম ২৮ সেপ্টেম্বর, ১৯৫৪ মিনেসোপলিস, মিনেসোটা) একটি আমেরিকান সুরকার এবং পিয়ানো বা মাঝেমধ্যে অর্গান বাজানো, ইভান তার স্যাক্সোফোনিস্ট ভাই জন লুরি সহ, দ্য লাউঞ্জ লাইজার্ডস ব্যান্ডের প্রতিষ্ঠাতা সদস্য ছিলেন।
তিনি ছায়াছবি এবং টিভি প্রোগ্রামগুলির জন্য সংগীত রচনা করেছেন, শিশুদের অনুষ্ঠান "দ্য ব্য্যাকইয়ার্ডিগানস" সহ, যা প্রতিটি পর্বে আলাদা আলাদা মিউজিকাল ঘরানার বৈশিষ্ট্যযুক্ত। অন্যান্য উল্লেখযোগ্য প্রযোজনার জন্য তিনি সংগীত রচনা করেছেন যার মধ্যে রয়েছে "জো গোল্ডস সিক্রেট" (২০০০) এবং স্টিভ বুসেমির "ট্রি লাউঞ্জ" (১৯৯৬)। লুরি হলেন "ওসওয়াল্ডের" আরেক নিক জুনিয়র সিরিজের সুরকার
"দ্য ব্যাকইয়ার্ডিগানস" সংগীত সফর গাইডটি একটি লাউঞ্জ টিকটিকি (বিভিন্নতা)
একেএম আসাদুল হক

একেএম আসাদুল হক ছিলেন একজন বাংলাদেশী চিকিৎসক এবং পাকিস্তান সেনাবাহিনীর একজন সেনা কর্মকর্তা যিনি বাংলাদেশ মুক্তিযুদ্ধে শহীদ হয়েছিলেন।
হক ১৯২৮ সালের ১ ডিসেম্বর পূর্ব বাংলার, সন্দ্বীপ উপজেলা, চট্টগ্রাম জেলা সন্তোষপুর গ্রামে ব্রিটিশ ভারতে জন্মগ্রহণ করেছিলেন। তিনি ১৯৪৪ সালে কাঠঘর হাই স্কুল এবং ১৯৪৬ সালে চট্টগ্রাম কলেজ থেকে আইএসসি পাশ করেন। তিনি ১৯৫২ সালে ঢাকা মেডিকেল কলেজ থেকে এমবিবিএস শেষ করেন। ১৯৫২ সালের ভাষা আন্দোলনে আহত বিক্ষোভকারীদের চিকিৎসার জন্য ঢাকা মেডিকেল কলেজে ইন্টার্নশিপের সময় পুলিশ তাকে হয়রানি করেছিল।
১৯৫৩ সালে হক পাকিস্তান সেনা মেডিকেল কর্পসে যোগদান করেন। তিনি পশ্চিম পাকিস্তানের কোয়েটায় এফসিপিএস এবং ১৯৬২ সালে রয়েল কলেজ অফ ফিজিশিয়ানস অ্যান্ড সার্জনস থেকে এফআরসিএস সম্পন্ন করেছিলেন। ১৯৫৬ থেকে ১৯৭০ সাল পর্যন্ত তিনি অ্যাবোটাবাদ সেনানিবাস, বাঘ, আজাদ কাশ্মীর, যশোর সেনানিবাস, মুলতান সেনানিবাস, এবং সরগোধ সেনানিবাস সহ পাকিস্তান সেনাবাহিনীর বিভিন্ন সম্মিলিত সামরিক হাসপাতালে দায়িত্ব পালন করেছেন। ১৯৭০ সালে তিনি চট্টগ্রাম সেনানিবাসের সশস্ত্র বাহিনী মেডিকেল স্টোর ডিপোর কমান্ডিং অফিসার নিযুক্ত হন।
১৯৭১ সালের ২৫ শে মার্চ পাকিস্তান সেনাবাহিনী অপারেশন সার্চলাইট শুরুর পরে হককে তার পরিবার সহ গ্রেপ্তার করা হয়। তাদের সম্মিলিত মেডিকেল হাসপাতালের ভিতরে তাকে কারাবন্দি করা হয়েছিল। ১৯৭১ সালের ১৭ এপ্রিল পাকিস্তান সেনাবাহিনী কর্তৃক তাকেসহ আরও কয়েকজন বাঙালি সেনা অফিসারকে ফাঁসি দেওয়া হয়েছিল।
আলেসসান্দ্রো বাস্তোনি

আলেসসান্দ্রো বাস্তোনি (; জন্ম: ১৩ এপ্রিল ১৯৯৯) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলান এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১৪ সালে, বাস্তোনি ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ইতালির বয়সভিত্তিক দলের হয়ে খেলার পর, তিনি ২০২০ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
দলগতভাবে, বাস্তোনি এপর্যন্ত ১টি শিরোপা জয়লাভ করেছেন, যার মধ্যে ১টি ইন্টার মিলানের হয়ে জয়লাভ করেছেন।
আলেসসান্দ্রো বাস্তোনি ১৯৯৯ সালের ১৩ই এপ্রিল তারিখে ইতালির কাসালমাজ্জিওরেে জন্মগ্রহণ করেছেন এবং সেখানেই তার শৈশব অতিবাহিত করেছেন।
হঙ্গপন দাদা

হাবিলদার হঙ্গপন দাদা, এসি (২ অক্টোবর ১৯৭৯ - ২৬ মে ২০১৬) ভারতীয় সেনাবাহিনীর আসাম রেজিমেন্টের একজন সৈনিক ছিলেন। তিনি মরণোত্তরভাবে ভারতের সর্বোচ্চ শান্তিকালীন বীরত্বের পুরস্কারঅশোক চক্র দ্বারা ভূষিত হয়েছিলেন।
দাদা ২ অক্টোবর ১৯৭৯ সালে অরুণাচল প্রদেশের তিরপ জেলার বোরদুরাই গ্রামে জন্মগ্রহণ করেন। দাদা তাঁর শৈশবের বন্ধু সোমহাঙ্গ লাম্রাকে একটি নদীতে ডুবে যাওয়া থেকে বাঁচিয়েছিলেন।
দাদা প্যারাশুট রেজিমেন্টের তৃতীয় ব্যাটালিয়নে যোগদান করেছিলেন ২৮ অক্টোবর ১৯৯৭ সালে। ২০০৫ সালে তাঁকে আসাম রেজিমেন্টাল সেন্টারে স্থানান্তর করা হয় এবং ২৪ শে জানুয়ারী ২০০৮ এ তিনি চতুর্থ ব্যাটালিয়ন আসাম রেজিমেন্টে যোগ দেন। এরপরে তিনি জম্মু ও কাশ্মীরের কুপওয়াড়া জেলা অভিযানের বিষয়ে রাষ্ট্রীয় রাইফেলস ব্যাটালিয়নে স্থানান্তর করার অনুরোধ করেছিলেন। তিনি ২০১৬ সালের মে মাসে ৩৫ রাষ্ট্রীয় রাইফেলস-এ পোস্টেড ছিলেন, যে ইউনিটে অভিযান চলাকালীন তিনি শহীদ হয়েছিলেন।
২৬ মে, ২০১৬ এর রাতে, দাদা, ৩৫ জাতীয় রাইফেলসের সাবু পোস্ট কমান্ডার হিসাবে, তাঁর বিভাগের সাথে ১২,৫০০ ফুট স্থানে একটি স্টপ স্থাপন করার সময়, জম্মু ও কাশ্মীরের নওগামের শামশাবরী রেঞ্জগুলিতে লুকিয়ে থাকা সন্ত্রাসীদের আড়াল থেকে বাহির করে আনতে নেতৃত্ব দিয়েছিলেন, ফলস্বরূপ চারটি ভারী সশস্ত্র সন্ত্রাসীর নিরপেক্ষকরণ করা হয়েছিল। তিনি তাঁর দল সহ এই অঞ্চলে সন্ত্রাসীদের চলাচল লক্ষ্য করেছিলেন এবং ২৪ ঘণ্টারও বেশি সময় ধরে চলা এক ভয়াবহ লড়াইয়ে তাদের জড়িয়ে রেখেছিলেন। যে স্থানে সন্ত্রাসবাদী ছিল, সেখানে তিনি ঘটনাস্থলে দু'জন সন্ত্রাসীকে হত্যা করেছিলেন। পরে তৃতীয় একজন সন্ত্রাসীর সাথে হাতাহাতির সময়, তারা পাহাড়ের দিকে লাইন অফ কন্ট্রোলের সামনে নেমে যাওয়ার পরে, তিনি লুকিয়ে থাকা চতুর্থ সন্ত্রাসীর বন্দুকের গুলিতে দাদা আহত হলেন। তিনি চতুর্থ সন্ত্রাসীকে ধরে থাকলেন এবং পরে সন্ত্রাসীকে আহত করার পূর্বে প্রাপ্ত ক্ষতের জন্য তিনি শহীদ হন।
দাদা তাঁর ব্যক্তিগত সুরক্ষার প্রতি অবজ্ঞা করে, সন্ত্রাসী অপ্রবেশে ব্যর্থ করে তাঁর লোকদের সুরক্ষা নিশ্চিত করেছিল এবং দাদা কাছাকাছি লড়াইয়ে তিনটি সন্ত্রাসীকে নির্মূল এবং চতুর্থ একজনকে আহত করেছিলেন। তিনি সরকার দ্বারা ২০১৭ সালে প্রজাতন্ত্র দিবসে সর্বোচ্চ শান্তিকালীন বীরত্বের পুরষ্কাকার অশোক চক্র মরণোত্তর ভাবে সম্মানিত হয়েছিলেন।
৩ ভাইয়ের মধ্যে দাদা সবচেয়ে ছোট ছিলেন। তাঁর বড় ভাইয়ের নাম লফঙ্গ দাদা এবং মেঝো ভাইয়ের নাম নোকরন দাদা। তিনি ২৮ অক্টোবর ২০০৫ এ চেসেন লোয়াঙ্গ দাদার সাথে বিবাহ বন্ধনে আবদ্ধ হন। তাদের দুটি সন্তান আছে। ২০০৭ সালে রোয়ানখিন দাদা নামে একটি মেয়ে এবং ২০১০ সালে সেনওয়াঙ্গ দাদা নামে একটি পুত্রের জন্ম হয়। দাদা একজন সরল গির্জা ভ্রমণকারী ব্যক্তি হিসাবে পরিচিত ছিলেন। তিনি যখনই ছুটিতে বাড়িতে থাকতেন তখন তাঁর পরিবারের সাথে গির্জায় সময় কাটাতে পছন্দ করতেন।
তাঁর সেবার কথা মনে রাখার জন্য আসাম রেজিমেন্টাল সেন্টার (এআরসি) এর প্রধান কার্যালয়ের ব্লকের নামটি সদর দফতরে হাঙ্গপন দাদার নামে রেখেছিল, ফলকের উদ্বোধন করেছিলেন দাদার স্ত্রী। তৎকালীন অরুণাচল প্রদেশের মুখ্যমন্ত্রী পেমা খান্ডু মুখ্যমন্ত্রী ট্রফির বার্ষিক ফুটবল এবং ভলিবল (পুরুষ ও মহিলা) টুর্নামেন্টের নামকরণ করেছিলেন হাঙ্গপন দাদা মেমোরিয়াল ট্রফি।
উচ্চ সুবানসিরি জেলার দাপোরিজোর মধ্যে সুবানসিরি নদীর উপর কৌশলগত সেতুটি শহীদ হাঙ্গপন দাদার নামানুসারে নামকরণ করা হয়েছে। ২০২০ সালের ২০ এপ্রিল, অরুণাচল প্রদেশের মুখ্যমন্ত্রী, পেমা খান্ডু ভিডিও কনফারেন্সের মাধ্যমে এই সেতুর উদ্বোধন করেন।